ระเบียบคณะกรรมการกองทุนเพื่อการส่งคนต่างด้าวระเบียบคณะกรรมการกองทุนเพื่อการส่งคนต่างด้าวกลับออกไปนอกราชอาณาจักรว่าด้วยการรับเงินการใช้จ่ายเงิน การเก็บรักษาเงิน การจัดหาผลประโยชน์ และการตรวจสอบภายในของกองทุนเพื่อการส่งคนต่างด้าวกลับออกไปนอกราชอาณาจักรพ.ศ.๒๕๕๑ อาศัยอำนาจตามความในมาตรา ๓๗ (๕)แห่งพระราชบัญญัติการทำงานของคนต่างด้าว พ.ศ. ๒๕๕๑คณะกรรมการกองทุนเพื่อการส่งคนต่างด้าวกลับออกไปนอกราชอาณาจักรจึงวางระเบียบไว้ดังต่อไปนี้ข้อ ๑ ระเบียบนี้เรียกว่า ระเบียบคณะกรรมการกองทุนเพื่อการส่งคนต่างด้าวกลับออกไปนอกราชอาณาจักรว่าด้วยการรับเงินการใช้จ่ายเงิน การเก็บรักษาเงิน การจัดหาผลประโยชน์และการตรวจสอบภายในของกองทุนเพื่อการส่งคนต่างด้าวกลับออกไปนอกราชอาณาจักร พ.ศ.๒๕๕๑ข้อ ๒[๑]ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ในระเบียบนี้กองทุน หมายความว่า กองทุนเพื่อการส่งคนต่างด้าวกลับออกไปนอกราชอาณาจักรคณะกรรมการกองทุน หมายความว่าคณะกรรมการกองทุนเพื่อการส่งคนต่างด้าวกลับออกไปนอกราชอาณาจักรอธิบดี หมายความว่าอธิบดีกรมการจัดหางานข้อ ๔การปฏิบัติการอื่นใดเกี่ยวกับการเงินกองทุนที่มิได้กำหนดไว้ในระเบียบนี้ให้นำระเบียบของทางราชการมาใช้บังคับโดยอนุโลมข้อ ๕ เงินกองทุน ประกอบด้วย(๑)เงินเพิ่มตามมาตรา ๘ วรรคสาม แห่งพระราชบัญญัติการทำงานของคนต่างด้าว พ.ศ. ๒๕๕๑(๒)เงินที่นายจ้างนำส่งเข้ากองทุนตามมาตรา ๑๕ แห่งพระราชบัญญัติการทำงานของคนต่างด้าวพ.ศ. ๒๕๕๑(๓)เงินเพิ่มตามมาตรา ๑๗ แห่งพระราชบัญญัติการทำงานของคนต่างด้าว พ.ศ. ๒๕๕๑(๔)เงินที่ตกเป็นของกองทุนตามมาตรา ๑๙ วรรคหนึ่งแห่งพระราชบัญญัติการทำงานของคนต่างด้าว พ.ศ. ๒๕๕๑(๕)เงินที่เรียกเก็บจากนายจ้างตามมาตรา ๒๐ วรรคสองแห่งพระราชบัญญัติการทำงานของคนต่างด้าว พ.ศ. ๒๕๕๑(๖)เงินหรือทรัพย์สินอื่นที่มีผู้อุทิศให้(๗)เงินค่าธรรมเนียมที่เรียกเก็บได้ตามพระราชบัญญัติการทำงานของคนต่างด้าว พ.ศ. ๒๕๕๑ตามที่กระทรวงการคลังอนุญาตให้นำไปใช้จ่ายได้โดยไม่ต้องนำส่งคลังเป็นรายได้แผ่นดิน(๘)ดอกผลของกองทุน(๙)เงินอุดหนุนจากรัฐบาลข้อ ๖ ให้อธิบดีเป็นผู้รักษาการตามระเบียบนี้หมวด๑การรับเงิน ข้อ ๗ การรับเงินกองทุนให้รับได้ดังต่อไปนี้(๑)เป็นเงินสด(๒)เป็นแคชเชียร์เช็คของธนาคารที่ตั้งอยู่ในเขตท้องที่ที่กำหนดให้นายจ้างนำส่งเงินเข้ากองทุน(๓)เป็นตั๋วแลกเงินของธนาคารในประเทศไทยสั่งจ่ายในนามกองทุน(๔)โดยทางธนาคารหรือหน่วยบริการอื่นตามหลักเกณฑ์และวิธีการที่อธิบดีกำหนดทั้งนี้ค่าธรรมเนียมการเรียกเก็บเงินของธนาคารหรือหน่วยบริการอื่นให้ตกเป็นภาระแก่นายจ้างผู้นำส่งเงินเข้ากองทุนข้อ ๘ การรับชำระเงินเข้ากองทุน ให้ส่วนราชการผู้รับเงินออกใบเสร็จรับเงินให้แก่ผู้ชำระเงินทุกครั้งหมวด๒การใช้จ่ายเงิน ข้อ ๙การใช้จ่ายเงินกองทุนให้จ่ายได้ในกรณีดังต่อไปนี้(๑)จ่ายเป็นค่าใช้จ่ายเกี่ยวกับการส่งลูกจ้างกลับออกไปนอกราชอาณาจักรตามพระราชบัญญัติการทำงานของคนต่างด้าวพ.ศ. ๒๕๕๑(๒)จ่ายคืนให้แก่ลูกจ้างตามมาตรา ๑๘ แห่งพระราชบัญญัติการทำงานของคนต่างด้าว พ.ศ.๒๕๕๑ และเป็นค่าใช้จ่ายที่เกี่ยวกับการดังกล่าว(๓)จ่ายเป็นค่าใช้จ่ายเกี่ยวกับการส่งคนต่างด้าวกลับออกไปนอกราชอาณาจักรตามกฎหมายว่าด้วยคนเข้าเมือง(๔)จ่ายเป็นค่าใช้จ่ายเกี่ยวกับการส่งผู้ถูกสั่งเนรเทศกลับออกไปนอกราชอาณาจักรตามกฎหมายว่าด้วยการเนรเทศ(๕)จ่ายเป็นค่าใช้จ่ายอันจำเป็นต่อการบริหารกองทุนซึ่งต้องไม่เกินร้อยละสิบของดอกผลของกองทุนสำหรับเงินของกองทุนตามข้อ ๕ (๗)และดอกผลของเงินดังกล่าวให้จ่ายเป็นค่าใช้จ่ายในการบริหารจัดการเกี่ยวกับการทำงานของคนต่างด้าวของหน่วยงานที่เกี่ยวข้องข้อ ๑๐ให้อธิบดีหรือผู้ที่ได้รับมอบหมายเป็นผู้มีอำนาจอนุมัติการใช้จ่ายเงินโดยลงลายมือชื่ออนุมัติในหลักฐานการจ่ายหรือใบสำคัญคู่จ่ายหรือหลักฐานการขอรับชำระหนี้ทุกฉบับหรือลงลายมือชื่อในงบหน้าหลักฐานการจ่ายหรือใบสำคัญคู่จ่ายก็ได้ข้อ ๑๑การใช้จ่ายเงินกองทุนให้จ่ายจากบัญชีกระแสรายวัน เงินกองทุนเพื่อการส่งคนต่างด้าวกลับออกไปนอกราชอาณาจักรบัญชีที่ ๑ (กรณีนายจ้างนำเงินส่งเข้ากองทุน) บัญชีกระแสรายวัน เงินกองทุนเพื่อการส่งคนต่างด้าวกลับออกไปนอกราชอาณาจักรบัญชีที่ ๒ (กรณีเงินค่าธรรมเนียมที่เรียกเก็บได้) บัญชีกระแสรายวัน เงินกองทุนเพื่อการส่งคนต่างด้าวกลับออกไปนอกราชอาณาจักรบัญชีที่๓ (กรณีเงินรายได้อื่น)และบัญชีกระแสรายวัน เงินกองทุนเพื่อการส่งคนต่างด้าวกลับออกไปนอกราชอาณาจักรสำนักงานจัดหางานจังหวัด....ข้อ ๑๒การใช้จ่ายเงินให้กระทำได้โดยวิธีการอย่างใดอย่างหนึ่ง ดังต่อไปนี้(๑)เงินสด(๒)เช็คระบุชื่อลูกจ้างหรือผู้มีสิทธิ และขีดฆ่า คำว่า หรือผู้ถือ ออก(๓)โอนเงินเข้าบัญชีเงินฝากของลูกจ้าง หรือเข้าบัญชีของหน่วยงานที่เกี่ยวข้องทั้งนี้ ตามหลักเกณฑ์ที่อธิบดีกำหนดข้อ ๑๓ การใช้จ่ายเงินกองทุนจากบัญชีออมทรัพย์ เงินกองทุนเพื่อการส่งคนต่างด้าวกลับออกไปนอกราชอาณาจักรบัญชีที่ ๑ (กรณีนายจ้างนำเงินส่งเข้ากองทุน) บัญชีออมทรัพย์ เงินกองทุนเพื่อการส่งคนต่างด้าวกลับออกไปนอกราชอาณาจักรบัญชีที่ ๒ (กรณีเงินค่าธรรมเนียมที่เรียกเก็บได้) และบัญชีออมทรัพย์ เงินกองทุนเพื่อการส่งคนต่างด้าวกลับออกไปนอกราชอาณาจักรบัญชีที่ ๓ (กรณีเงินรายได้อื่น)จะทำได้เมื่อนำไปเข้าบัญชีกระแสรายวัน เงินกองทุนเพื่อการส่งคนต่างด้าวกลับออกไปนอกราชอาณาจักรบัญชีที่ ๑ (กรณีนายจ้างนำเงินส่งเข้ากองทุน) บัญชีกระแสรายวัน เงินกองทุนเพื่อการส่งคนต่างด้าวกลับออกไปนอกราชอาณาจักรบัญชีที่ ๒ (กรณีเงินค่าธรรมเนียมที่เรียกเก็บได้) และบัญชีกระแสรายวัน เงินกองทุนเพื่อการส่งคนต่างด้าวกลับออกไปนอกราชอาณาจักรบัญชีที่ ๓ (กรณีเงินรายได้อื่น) เท่านั้นข้อ ๑๔ การใช้จ่ายเงินกองทุนจากบัญชีออมทรัพย์ เงินกองทุนเพื่อการส่งคนต่างด้าวกลับออกไปนอกราชอาณาจักรสำนักงานจัดหางานจังหวัด....จะทำได้เมื่อนำไปเข้าบัญชีกระแสรายวัน เงินกองทุนเพื่อการส่งคนต่างด้าวกลับออกไปนอกราชอาณาจักรสำนักงานจัดหางานจังหวัด.... เท่านั้นข้อ ๑๕การสั่งจ่ายเงินจากบัญชีเงินกองทุนของกรมการจัดหางานให้มีผู้ลงลายมือชื่อสั่งจ่ายร่วมกันสองฝ่าย ฝ่ายละหนึ่งคน คืออธิบดีหรือรองอธิบดีผู้ที่ได้รับมอบหมายฝ่ายหนึ่งกับผู้ซึ่งอธิบดีมอบหมายอีกฝ่ายหนึ่งข้อ ๑๖การสั่งจ่ายเงินจากบัญชีเงินกองทุนของสำนักงานจัดหางานจังหวัดให้อธิบดีกำหนดให้มีผู้ลงลายมือชื่อสั่งจ่ายร่วมกันอย่างน้อยสองคนซึ่งต้องเป็นจัดหางานจังหวัดร่วมกับข้าราชการพลเรือนสามัญดำรงตำแหน่งไม่ต่ำกว่าระดับ๕ คนหนึ่ง ซึ่งปฏิบัติงานในสำนักงานจัดหางานจังหวัดนั้นหมวด๓การเก็บรักษาเงิน ข้อ ๑๗ ให้กรมการจัดหางานเปิดบัญชีเงินฝากกับธนาคารดังต่อไปนี้ก. กรณีการเปิดบัญชีของกรมการจัดหางานให้กรมการจัดหางานเปิดบัญชีเงินฝากกับธนาคารเพื่อเป็นศูนย์กลางการควบคุมเงินกองทุนทั่วราชอาณาจักรดังนี้(๑)บัญชีเงินฝากออมทรัพย์ โดยใช้ชื่อบัญชีว่า เงินกองทุนเพื่อการส่งคนต่างด้าวกลับออกไปนอกราชอาณาจักรบัญชีที่ ๑ (กรณีนายจ้างนำเงินส่งเข้ากองทุน) เพื่อรับเงินรายรับของกองทุนตามข้อ ๕ (๒)(๒)บัญชีเงินฝากกระแสรายวัน โดยใช้ชื่อบัญชีว่า เงินกองทุนเพื่อการส่งคนต่างด้าวกลับออกไปนอกราชอาณาจักรบัญชีที่ ๑ (กรณีนายจ้างนำเงินส่งเข้ากองทุน) เพื่อจ่ายตามข้อ ๙ (๑) (๒) และ (๕)และโอนเงินเข้าบัญชีออมทรัพย์ เงินกองทุนเพื่อการส่งคนต่างด้าวกลับออกไปนอกราชอาณาจักรสำนักงานจัดหางานจังหวัด....(๓)บัญชีเงินฝากออมทรัพย์ โดยใช้ชื่อบัญชีว่า เงินกองทุนเพื่อการส่งคนต่างด้าวกลับออกไปนอกราชอาณาจักรบัญชีที่ ๒ (กรณีเงินค่าธรรมเนียมที่เรียกเก็บได้) เพื่อรับเงินรายรับของกองทุนตามข้อ ๕ (๗)(๔)บัญชีเงินฝากกระแสรายวัน โดยใช้ชื่อบัญชีว่า เงินกองทุนเพื่อการส่งคนต่างด้าวกลับออกไปนอกราชอาณาจักรบัญชีที่ ๒ (กรณีเงินค่าธรรมเนียมที่เรียกเก็บได้) เพื่อจ่ายตามข้อ ๙ วรรคสองและโอนเงินเข้าบัญชีออมทรัพย์ เงินกองทุนเพื่อการส่งคนต่างด้าวกลับออกไปนอกราชอาณาจักรสำนักงานจัดหางานจังหวัด....(๕)บัญชีเงินฝากออมทรัพย์ โดยใช้ชื่อบัญชีว่า เงินกองทุนเพื่อการส่งคนต่างด้าวกลับออกไปนอกราชอาณาจักรบัญชีที่ ๓ (กรณีเงินรายได้อื่น)เพื่อรับเงินรายรับของกองทุนตามข้อ ๕ (๑)(๓) (๔) (๕) (๖) (๘) และ (๙)(๖)บัญชีเงินฝากกระแสรายวัน โดยใช้ชื่อบัญชีว่า เงินกองทุนเพื่อการส่งคนต่างด้าวกลับออกไปนอกราชอาณาจักรบัญชีที่ ๓ (กรณีเงินรายได้อื่น)เพื่อจ่ายตามข้อ ๙ (๓) (๔) และ (๕) และโอนเงินเข้าบัญชีออมทรัพย์ เงินกองทุนเพื่อการส่งคนต่างด้าวกลับออกไปนอกราชอาณาจักรสำนักงานจัดหางานจังหวัด....ข.กรณีการเปิดบัญชีของสำนักงานจัดหางานจังหวัดให้สำนักงานจัดหางานจังหวัดเปิดบัญชีเงินฝากกับธนาคาร ดังนี้(๑)บัญชีเงินฝากออมทรัพย์ โดยใช้ชื่อบัญชีว่า เงินกองทุนเพื่อการส่งคนต่างด้าวกลับออกไปนอกราชอาณาจักรสำนักงานจัดหางานจังหวัด....เพื่อรับโอนเงินจากบัญชีกระแสรายวัน เงินกองทุนเพื่อการส่งคนต่างด้าวกลับออกไปนอกราชอาณาจักร(๒)บัญชีเงินฝากกระแสรายวัน โดยใช้ชื่อบัญชีว่า เงินกองทุนเพื่อการส่งคนต่างด้าวกลับออกไปนอกราชอาณาจักรสำนักงานจัดหางานจังหวัด.... เพื่อจ่ายตามข้อ๙ข้อ ๑๘ ให้สำนักบริหารแรงงานต่างด้าวกองการจัดระบบการนำเข้าแรงงานต่างด้าว สำนักจัดหางานกรุงเทพเขตพื้นที่กรมการจัดหางาน และสำนักงานจัดหางานจังหวัดนำเงินรายรับของกองทุนตามข้อ ๕ส่งเข้าบัญชีเงินกองทุนทุกสิ้นวัน ดังนี้(๑)เงินรายรับของกองทุนตามข้อ ๕ (๒) ให้นำส่งเข้าบัญชีออมทรัพย์ เงินกองทุนเพื่อการส่งคนต่างด้าวกลับออกไปนอกราชอาณาจักรบัญชีที่ ๑ (กรณีนายจ้างนำเงินส่งเข้ากองทุน)(๒)เงินรายรับของกองทุนตามข้อ ๕ (๗) ให้นำส่งเข้าบัญชีออมทรัพย์ เงินกองทุนเพื่อการส่งคนต่างด้าวกลับออกไปนอกราชอาณาจักรบัญชีที่ ๒ (กรณีเงินค่าธรรมเนียมที่เรียกเก็บได้)(๓)เงินรายรับของกองทุนตามข้อ ๕ (๑) (๓) (๔) (๕) (๖) (๘) และ (๙)ให้นำส่งเข้าบัญชีออมทรัพย์ เงินกองทุนเพื่อการส่งคนต่างด้าวกลับออกไปนอกราชอาณาจักรบัญชีที่ ๓ให้กองการจัดระบบการนำเข้าแรงงานต่างด้าวสำนักจัดหางานกรุงเทพเขตพื้นที่ กรมการจัดหางานและสำนักงานจัดหางานจังหวัดจัดทำรายงานการนำเงินส่งเข้าบัญชีเงินกองทุนตามวรรคหนึ่งส่งให้สำนักบริหารแรงงานต่างด้าวสัปดาห์ละหนึ่งครั้งหมวด๔การจัดหาผลประโยชน์ ข้อ ๑๙ให้นำเงินกองทุนไปจัดหาผลประโยชน์ได้โดยการฝากออมทรัพย์หรือฝากประจำกับธนาคารที่เป็นรัฐวิสาหกิจหรือโดยการซื้อหลักทรัพย์ของรัฐบาลหมวด๕การตรวจสอบภายใน ข้อ ๒๐ ให้มีการตรวจสอบภายในเกี่ยวกับการเงิน การบัญชีและการพัสดุของกองทุนแล้วรายงานให้อธิบดีทราบอย่างน้อยปีละครั้งหมวด๖การบัญชี ข้อ ๒๑การจัดทำบัญชีให้จัดทำบัญชีตามหลักบัญชีคู่ เกณฑ์คงค้างตามมาตรฐานการจัดทำบัญชีภาครัฐที่กระทรวงการคลังกำหนดการปิดบัญชีให้กระทำปีละครั้งโดยถือปีงบประมาณเป็นรอบปีบัญชีและให้จัดทำงบการเงินพร้อมรายละเอียดประกอบภายในระยะเวลาหกสิบวันนับจากวันสิ้นปีบัญชีเพื่อส่งให้สำนักงานการตรวจเงินแผ่นดินตรวจสอบและเมื่อสำนักงานการตรวจเงินแผ่นดินตรวจสอบรับรองแล้วให้ส่งสำเนางบการเงินดังกล่าวให้สำนักงบประมาณและกรมบัญชีกลางเพื่อทราบต่อไปเพื่อประโยชน์ในการจัดทำงบการเงินในภาพรวมของแผ่นดินให้กรมการจัดหางานจัดส่งข้อมูลทางบัญชีของกองทุนเข้าสู่ระบบการบริหารการเงินการคลังภาครัฐแบบระบบอิเล็กทรอนิกส์ตามวิธีการที่กรมบัญชีกลางกำหนดข้อ ๒๒ให้สำนักงานจัดหางานจังหวัดจัดทำรายงานการรับจ่ายเงินกองทุนประจำเดือนตามแบบที่อธิบดีกำหนดพร้อมรายงานผลการดำเนินงานส่งให้กรมการจัดหางานภายในวันที่สิบของเดือนถัดไปหากในเดือนใดไม่มีการรับจ่ายเงินจะไม่ทำรายงานการรับจ่ายเงินก็ได้แต่ให้หมายเหตุในรายงานการรับจ่ายเงินกองทุนประจำเดือนที่มีการรับจ่ายเงินเดือนถัดไปทั้งนี้ให้เก็บหลักฐานการรับจ่ายเงินไว้ตรวจสอบและเมื่อสิ้นปีงบประมาณให้จัดทำงบการเงินกองทุนในปีที่ล่วงมาแล้วส่งให้กรมการจัดหางานภายในสามสิบวันนับจากวันสิ้นปีงบประมาณให้ผู้ที่อธิบดีแต่งตั้งให้รับผิดชอบงานกองทุนจัดทำรายงานการรับจ่ายเงินในภาพรวมของกองทุนประจำเดือนเสนออธิบดีเพื่อทราบข้อ ๒๓นายจ้างรายใดเป็นบุคคลล้มละลายหรือได้จดทะเบียนเลิกกิจการหรือมิได้ประกอบกิจการหรือถูกถอนทะเบียนการประกอบกิจการและไม่อยู่ในฐานะที่จะชำระหนี้ได้หรือกรณีหนี้นั้นขาดอายุความในการใช้สิทธิเรียกร้อง ให้กรมการจัดหางานเสนอขอรับความเห็นชอบจากคณะกรรมการกองทุนเพื่อพิจารณาจำหน่ายออกจากบัญชีเป็นหนี้สูญประกาศณ วันที่ ๒๖ มิถุนายน พ.ศ. ๒๕๕๑จุฑาธวัช อินทรสุขศรีปลัดกระทรวงแรงงานประธานกรรมการกองทุนเพื่อการส่งคนต่างด้าวกลับออกไปนอกราชอาณาจักรวัชศักดิ์/ผู้จัดทำ๑๓สิงหาคม ๒๕๕๑ภัทรวีร์/ปรับปรุง๖ธันวาคม ๒๕๖๐[๑]ราชกิจจานุเบกษา เล่ม ๑๒๕/ตอนพิเศษ ๑๓๖ ง/หน้า ๒๒/๑๑ สิงหาคม ๒๕๕๑